﻿family, adaptability, morality, postmodernity, Romanian society Din perspectiva pur psihologistă, axa etico-valorică a individului uman este analizată sub egida conceptului “caracter” parte compozită a personalităţii umane Caracterul “exprimă schemă logică de organizare a profilului psiho-social al personalităţii, considerat din perspectiva unor norme şi criterii valorice În acest caz, el include: a) concepţia generală despre lume şi viaţa a subiectului; b) sfera convingerilor şi sentimentelor socio-morale; c) conţinutul şi scopurile activităţilor ; d) conţinutul aspiraţiilor şi idealurilor Toate aceste elemente sunt corelate şi integrate într-o structură funcţională unitară, prin intermediul unui mecanism de selecţie, apreciere şi valorizare ( ) determină un mod relativ stabil de orientare şi raportare a omului la ceilalţi semeni, la societate în ansamblu şi la sine însuşi” (Golu 2005: 678-688) A fost considerat ă ca necesar ă aceast ă definire stricto senso psihologic ă pentru a putea creea liantul între teorie şi aspectul vizibil, al activităţii umane, condiţionată în formare şi desfăşurare de către normele dobândite în familie de către individ Iar familia a fost denumită extrem de des “ barometru social ”, “ indicator al evolu ţ iei socio-economice ” etc, cu alte cuvinte, analizând 5 Andreea Arsene – Adaptabilitatea familiei şi pesonalitate morală în perioada post-modernă grupul social de apartenenţa putem translata trăsăturile poporului de la general la particular – familia societate şi demersul poate fi biunivoc Prezentul, cu tot apanajul de modificări la nivel micro şi macrosocial, poate fi explicat prin globalizare (exemplu ar sta teoriile lui Wallerstein, Inkeles, A MacIntyre); prin intrarea în fostul bloc est-european a modelelor occidentale, aşa-zisele doctrine capitaliste; prin modificarea concepţiilor privitoare la propria fiinţă – axată pe social versus individualism, concentrare pe satisfacerea propriilor nevoi (Vlăsceanu 2007); prin apariţia şi schimbarea rolului femeii în viaţa socială şi în economia de piaţă (cel mai des invocat este discursul S de Beauvoir) (Beauvoir 2006) şi aşa mai departe Nici individualismul, nici graba celui de-al treilea Val, nici infuzia de modele globale, nu pot îndepărta nevoia, grija, preocuparea pentru etică, pentru valori morale, pentru norme, căci toate acestea stau în natura umanului Chiar numai şi deplângerea lipsei moralităţii, adesea stearpa ca finalitate şi mai degrabă spectaculară, prin simplu fapt că a face raportare la “lipsa moralităţii, lipsa eticii, prezenţa corupţiei” etc ne aduce în prim plan existenţa, dacă se poate spune aşa, a nevoii de moralitate: “ideea că spiritul este primar (dar că viaţa nu este secundară); ca virtuţile, oricum sunt înţelese, sunt necesare; în tiranie, pentru motive ce ţin de prezervarea demnităţii umane, iar, în democraţie, din raţiuni ce ţin de constatarea simplă: virtuţile nu “locuiesc” într-un suflet singure şi nici nu se impun de la sine; ele presupun întotdeauna voinţa (străduinţa) şi sentimentul orientat valoric al omului (…) a fi moral este întotdeauna actual” (Morar 2004: 226-233) Dacă moralitatea ar putea fi văzută ca puntea ce face legătura între persoana şi social, atunci caracterul abstract al acesteia ar îmbraca dimensiunea acţională, ar putea privită ca un manifest în act, în comportament a ceea ce este preluat prin mimetism şi educaţie În ştiinţele familiei, norma este preluată la nivel conştient-inconştient de către copil, tradusă în fapt, învăţată până la grad de deprindere, internalizată deci, şi însuşită ca fiind a sa personală Un exemplu ar putea fi oferit prin ceea ce Spondville numea “prima dintre virtuţi şi originea, poate, a tuturor celorlate (virtuţi) ” (Compte-Sponville 1998) politeţea, ea formându-se la copilul mic, ca un amestec între etic şi estetic, ca element anterior moralei, căci e mai puternică puterea exemplului decât argumentarea stearpă a rolului politeţei în relaţia socială Revenind la abordarea sistemică, am putea vedea moralitatea ca ceea ce face să funcţioneze sistemul social alcătuit din actorii sociali, subsistemele componente ale socialului, căci face trecerea de la şi spre valorile generale şi cele personale Armonizarea ca fiinţă la cadrul general presupune, nu în linii restrictive şi dominante, alinierea propriilor expectanţe la condiţiile posibile şi concrete generale de afirmare Rezultantele procesului sunt ceea ce numim în psihologie satisfacţie personală, conştiinţa de sine, Eu-l (cu toate faţetele), stimă de sine etc 6 Revista de Administraţie Publică şi Politici Sociale An II, Nr 4(5)/Decembrie 2010 Personalitatea morală (Grigoraş 1982) poate fi identificată, ca atare, cu fiinţa morală a omului (adică ansamblul calităţilor morale ale omului, ca formă a respectului pentru morală şi a însuşirii calităţilor morale); cu aprecierea socială (criteriu ce distinge personalitatea nu numai după însuşiri de fond, ci şi după capacităţile care fac posibilă activitatea ca valoare socio-morală a individului – recunoaşterea morală a personalităţii din partea celor din jur); cu identificarea voinţei în afirmarea şi formarea personalităţii morale (voinţa este “germenul a tot ceea ce este social – atât în elementele sale de simţire, cât şi în cele de reprezentare”) (Gusti 1969 : 36); altă dimensiune în definirea personalităţii morale (Gusti 1969 : 33) este caracterul, termeni ce adesea, în limbajul uzual, se confundă (sunt totuşi noţiuni complementare, nu identice – caracterul este înţeles ca ansamblu constant de însuşiri iar personalitatea ca tot ce evoluează, se transformă, se adaptează la exterior) În demersul de faţă, familia este privită ca un sistem ce se adaptează mediului socio-cultural, adaptare în accepţiunea clasică ca sumă de procese de asimilare şi acomodare, deci învăţare şi internalizare Sau, mai modern spus, familia dezvoltă mecanisme de coping – termen elaborat de Lazarus şi Launtier în 1978, acesta desemnând un ansamblu de mecanisme şi conduite pe care individul le interpune între el şi evenimentul perceput ca ameninţător, pentru a stăpâni, a ţine sub control, pentru a tolera sau diminua impactul acestuia asupra stării sale de confort fizic şi psihic Lazarus şi Folkman (Lazarus&Folkman 1984) l-au definit ca reprezentând ansamblul eforturilor cognitive şi comportamentale destinate controlării, reducerii sau tolerării exigenţelor, cerinţelor externe şi/sau interne care ameninţă sau depăşesc resursele unui individ sau grup de indivizi Se vehiculează frecvent, în literatura de specialitate, idea că familia este într-o perioadă de criza determinată de mutaţiile macrosociale, că se pierd valorile familiei tradiţionale, că se afla în impas, că apariţia noilor forme de convieţuire ale cuplurilor şi emanciparea femeii vor duce la dispariţia familiei etc Realitatea şi analiza atentă inclusiv a istoricului familiei infirma viziunile pesimiştilor şi permite abordarea sistemului familial ca pe un corp dinamic, ce ţine pasul şi, de ce nu, dă tonul evenimentelor sociale Tocmai de aceea am făcut apel în paragraful anterior la noţiuni ca adaptare, acomodare, asimilare, coping Vom reda în sprijinul ideii de procesualitate a familiei şi al întregului context românesc un studiul consacrat profilului valoric al societăţii romaneşti actuale Este susţinută teza „României pseudo-moderne” (Voicu 2006), nu atât în sens de societate cu modernitate artificială, de tip artefact, ci, mai ales, ca societate eterogenă, cu segmente tradiţionale, moderne şi post-moderne „Pseudo-modernitatea” este identificată în special în ezitarea între participare şi non-participare la acţiunile de interes public Spaţiul valoric românesc este structurat între lipsurile unei modernizării tehnologice nesusţinute de una culturală, tendinţele postmoderne preluate prin contagiune şi dilema 7 Andreea Arsene – Adaptabilitatea familiei şi pesonalitate morală în perioada post-modernă participării la viaţa socio-politica Instituţional şi tehnologic, societatea româneasca a depăşit faza de tradiţionalism şi oscilează între orientări moderne şi post-moderne Tradiţionalismul se menţine în sfera valorilor sociale Aversiunea faţă de risc şi credinţa în puterea explanatorie a religiei, chiar temperate cu o atitudine de respingere a fatalismului constituie astfel de reflexe Statul comunist totalitar, controlând la maximum viaţa societăţii, a sfârşit prin a inhiba valorile ce sprijină participarea civică şi prin menţinerea la nivel moderat a interesului pentru politica În plus, a contribuit la adoptarea de strategii şi valori ce implică evitarea riscului, dat fiind arbitrariul unei decizii politice opace şi de necontrolat Tensiunile societăţii pseudomoderne se traduc în comportamente aparent paradoxale, precum recursul la autoritatea protectoare a statului asociat unei evitări a responsabilităţilor faţă de acesta sau antreprenoriatul fără încredere în oameni şi instituţii, dar axat pe relaţii Argumentarea acestui punct de vedere se face prin construirea şi validarea unor modele path cu variabile latente, bazate pe date de sondaj Societatea umană este una în continuă schimbare, în care „‘progresul' este mai mult decât o ideologie; el este o ‘normă' instituţionalizată, structură extraparlamentară a acţiunii dedicată schimbării permanente a societăţii” (Beck, 1986: 200) Schimbarea este deopotrivă una care vizează acumularea şi creşterea economică, dezvoltarea tehnologică, eficientizarea modurilor de organizare socială, stabilirea scopurilor societăţii şi a tipului de interacţiuni sociale, modificarea valorilor împărtăşite de indivizi, grupuri şi comunităţi ultimele două secole ale mileniului doi a fost marcată de două procese majore afectând colectivităţile omeneşti de pe întreaga planetă: modernizarea şi postmodernizarea Ambele procese presupun restructurarea fundamentală a societăţii în ansamblul ei, inducând modificări în toate subsistemele vieţii sociale Se schimbă modurile de producţie (subsistemul economic), modalităţile de administrare şi stabilirea a scopurilor organizării sociale (subsistemul politic), patternurile de integrare şi relaţionare socială (subsistemul social), ca şi mentalităţile şi modul de a gândi al indivizilor, modul de structurare şi evoluţie a civilizaţiei umane din restructurarea instituţiilor (subsistemul cultural) Lucrarea de faţă îşi propune să caracterizeze la un nivel general măsura în care societatea româneasca a fost supusă modernizării şi postmodernizarii, aducând argumente teoretice şi empirice în favoarea ipotezei unei Românii „pseudomoderne”, prinsă între tradiţionalism şi modernitate, dar şi cu tendinţe postmoderne, datorate contagiunii şi imitării celorlalte societăţi europene Modernizarea a fost adusă de revoluţia industrială, de raţionalizarea vieţii în general şi a statului în particular Societăţile vest-europene şi cele nord-americane au încheiat procesul către mijlocul secolului XX Restul lumii a urmat patternuri identice sau apropiate de modernizare, specificităţile locale nuanţând procesul, fără a-i schimba însă esenţa 8 Revista de Administraţie Publică şi Politici Sociale An II, Nr 4(5)/Decembrie 2010 Contemporaneitatea a adus în societăţile vestice, considerate în general drept avansate, emergenta unei societăţi definite fie drept postindustrială (Bell 1974), post-capitalistă (Bendix 1974), post-fordistă (Amin 1997; Lash&Urry 1987) sau a informaţiei (Naisbitt 1988; Bell 1974) de către cei care au pus accentul pe schimbările din sfera economică; drept societate a capitalismului dezorganizat (Lash&Urry 1987) sau a riscului (Beck 1986; Giddens 1991) de către cei care au evidenţiat schimbările ţinând de organizarea politică; drept modernitate târzie, reflexivă (Giddens 1991), societate post-materialistă (Inglehart 1990), sau post-modernă (Lyotard 1993; Lash 1990; Jameson 1991) de către cei preocupaţi de schimbările culturale şi de la nivelul relaţiilor sociale Denumită cel mai des drept societate postmodernă, noua societate se caracterizează prin orientarea explicită a indivizilor către nevoi superioare, printr-o toleranţă crescută şi acceptarea diversităţii stilurilor de viaţă, prin globalizare şi resurgenţa guvernelor şi comunităţilor locale şi regionale România a început tranziţia către modernitate în prima sa perioadă capitalistă şi a continuat- o prin proiectul comunist Acesta îns ă a prezentat particularitatea inhib ă rii ş i chiar reprim ă rii societăţii civile, ca şi cea a inducerii unei puternici neîncrederi în capacităţile de administrator a statului Fără a-şi desăvârşi modernizarea, în urma contactelor cu lumea vesteuropeana (ce au urmat căderii regimului comunist), societatea românească a început să preia - prin contagiune - valori şi să imite comportamente de natura postmodernă Pe de altă parte, lipsurile materiale au impus presiuni spre valorile tradiţionaliste şi adoptarea de comportamente conservatoare pentru a minimiza incertitudinea existenţiala Societatea în ansamblul ei, este una oscilând între modernitate şi tradiţionalism, cu unele influenţe postmoderne Tranziţia ei nu este una strictă de la modernitate către postmodernitate sau de la tradiţionalism către postmodernitate, ci implică atât procese de modernizare, cât şi de postmodernizare La acestea se adauga dilema alegerii între comportamente de participare socială şi politică şi atitudini de aşteptare, de adaptare pasivă la schimbările mediului social Am numit o astfel de societate drept pseudo-modernă România (Voicu 2006) în perioada comunistă era iniţial predominant agrară la sfârşitul războiului, însă societatea este transformată în urma industrializării forţate astfel încât la finele secolului, deşi ocuparea în agricultură rămâne înaltă, ea este depăşită de cea în industrie Cu puţin peste jumătatea populaţiei locuieşte în mediul urban, iar accesul la informaţie şi educaţie este generalizat Predictibilitatea mediului social este redusă datorită arbitrarului deciziei politice, a influenţării justiţiei şi lipsei de transparenţă a sistemului Primele decenii postbelice au adus cu ele o relativă prosperitate, creştere economică, îmbunătăţire a nivelului de trai Creşterea continuă şi în anii '70, axându-se pe transformarea fordistă a industriei şi pe urbanizarea forţată Au 9 Andreea Arsene – Adaptabilitatea familiei şi pesonalitate morală în perioada post-modernă loc şi alte procese specifice modernizării: familia devine nucleară, participarea femeii pe piaţa muncii se generalizează, iar credinţa în capacitatea explanatorie a ştiinţei ia locul explicaţiei religioase Societatea rămâne însă una închisa datorită controlului politic şi imixtiunii acestuia în viaţa socială şi în cea privată Mobilitatea socială este posibilă, dar e limitată şi condiţionată de adeziunea cel puţin formală la ideologia oficială Inovaţia socială este blocată prin statuarea socialismului ca purtător al cunoaşterii absolute Declinul economic din anii '80 accentuează incertitudinea materială datorată favoritismelor, arbitrarului şi lipsei de transparenţă a deciziei politice Începe să se structureze o societate paralelă, informală, guvernată de relaţii clientelare şi amoralism familiar Banfield (Banfield 1958) foloseşte termenul de amoralism familial pentru a explica modul de structurare al societăţilor din sudul Italiei: lipsa de încredere în indivizi sau grupuri din afara familiei, precum şi dezvoltarea de legături aproape exclusiv în grupul principal de apartenenţa, frânează dezvoltarea societăţii în ansamblul ei nepermiţând funcţionarea adecvată a instituţiilor de producere a bunurilor publice Totul se consumă şi este judecat în cadrul familiei extinse sau al grupului restrâns de prieteni, normele particularistice dominându-le pe cele universalistice (în termenii lui Parsons) Cu alte cuvinte, indivizii tind s ă aprecieze în situa ţ ii sociale diferite nu conform unor reguli general valabile, reglate prin instituţii formal recunoscute de lege, ci prin reguli diferenţiate în funcţie de relaţiile de rudenie sau prietenie în care indivizii se află Raritatea produselor destinate consumului zilnic este dublată de costurile neoficiale ale serviciilor publice, precum cele asociate educaţiei (prin meditaţii sau contribuţiile obligatorii la fondul clasei, de exemplu) sau serviciilor sanitare (unde practica mitei este deja generalizată) Toate acestea sunt de natură să încetinească şi chiar să stopeze procesul de modernizare culturală Aşa cum sugerează Inglehart (Inglehart 1990), raritatea determină schimbări pe termen scurt în ierarhia priorităţilor indivizilor, readucând în prim plan preocuparea pentru asigurarea nevoilor de bază Dar în cazul României, deprecierea nivelului de trai a continuat şi în anii '90, chiar dacă raritatea a fost eliminată După 1989 sărăcia devine principala problemă în reprezentările societăţii Încep să se structureze comportamente specifice perioadei începutului tranziţiei de la societatea tradiţionala la cea modernă Părţi importante din societatea românească prezintă caracteristicile descrise pentru începuturile industrializării: „în stadiile timpurii ale industrializării, familia lupta să îşi menţină unitatea colectivă tradiţională Membrii săi, indiferent dacă lucrează ca muncitori agricoli, sunt angajaţi în fabrici sau prestează munci domestice în casele gospodăriilor mai înstărite, continuă să îşi pună laolaltă resursele 10 Revista de Administraţie Publică şi Politici Sociale An II, Nr 4(5)/Decembrie 2010 Ei fac vizite regulate acasă (în casa părintească) şi continuă să se privească drept colectivitate Pun bani la un loc şi îi ajută pe cei tineri, pe bătrâni etc ” (Kumar 1999: 87) Practic, privatizarea modernă a vieţii de familie şi separarea ei de muncă sunt puse sub semnul întrebării La rândul ei, familia nucleară se comporta mai degrabă ca gospodărie mixtă difuză (Mihăilescu 1998), ca o familie extinsă împrăştiata însă din punct de vedere teritorial în nuclee locuind în localităţi diferite, dar folosind în comun resursele disponibile Pe de altă parte, eliminarea controlului politic sever asupra colectivităţii da naştere la posibilitatea dezvoltării societăţii civile şi a participării politice, dar mai ales face posibilă experimentarea şi inovaţia socială Dispare caracterul ierarhic dat relaţiilor sociale de importanţa statusului politic, permiţând o creştere a mobilităţii sociale Vechea ordine este amendată şi pusă în discuţie, societatea căutând să instaureze o nouă normativitate Dezvoltarea comunicaţiilor, accesul larg la informaţie, globalizarea aduc cu ele apariţia unor comportamente de tip postmodern, preluate prin imitaţie şi contagiune Se adaugă aici diverse presiuni externe explicite, cum ar fi cele către toleranţa şi acceptarea diferenţelor Părţi mici ale societăţii caută să preia moduri de a face faţă observate în ţările vestice luate drept model Este în special cazul emigranţilor care se întorc în ţară, celor care călătoresc şi vin des în contact cu lumea vestică, celor ce optează să lucreze perioade limitate de timp în străinătate etc Incertitudinea axiologica are cauze multiple, este vorba mai ales de schimbarea ordinii sociale, prin renunţarea formală la normativismul oficial, prin redefinirea binelui şi răului (renunţarea la stereotipul comunismului „bun” şi a capitalismului „inamic”) De la o societate în care reperele erau bine precizate, s-a trecut brusc la una a posibilităţilor multiple, oferind numeroase alternative în ce priveşte modurile de a face Alegerile valorice, constrânse la maximum în comunism, au devenit greu de realizat în noua societate dominată de lipsa de predictibilitate Justiţia reprezentată drept influenţată de corupţie şi interese personale, cu alte cuvinte arbitrară, ca şi opacitatea ce persistă încă în luarea unora dintre deciziile politice şi în desfăşurarea unor activităţi de administrare a societăţii contribuie la creşterea incertitudinii asupra rezultatului acţiunilor proprii într-un mediu greu de controlat Acelaşi efect îl au globalizarea, presiunile către toleranţa şi acceptare a diversităţii, comportamentele de afirmare a identităţilor religioase, etnice, sexuale etc , toate acestea introducând în sistem elemente noi, necontrolabile Pentru a putea fi suportat, nivelul ridicat de incertitudine axiologica ar necesita un nivel la fel de ridicat al securităţii materiale Aceasta însă, aşa cum am arătat, lipseşte Reacţia firească în aceste condiţii rezidă în adoptarea de valori şi comportamente conservatoare, de minimizare a nesiguranţei existenţiale Pe de altă parte, unele 11 Andreea Arsene – Adaptabilitatea familiei şi pesonalitate morală în perioada post-modernă comportamente moderne, ca şi valorile asociate sunt extrem de prezente şi greu de modificat data fiind istoria îndelungata în care s-au impus ca şi dominante La polul opus sunt influenţele postmoderne datorate contactului cu culturile vestice, practic vorbim de un mix de puternice tendinţe tradiţionale şi moderne, asociate unor influenţe şi presiuni de natura postmodernă, amestec ce caracterizează societatea românească Extinzând definiţia lui Winiecki dincolo de latura economică, o să etichetam o astfel de societate drept pseudomoderna (Sztompka (1993; 1999) foloseşte un termen similar: „fake modernity”): o societate (parţial) modernizată din punct de vedere cultural, aflată însă într-o criză economică cronicizată, dar şi în contact cu culturi postmoderne Societatea pseudo-modernă este o societate a unei modernităţi tensionate, dilematice, infirme, oscilând între tradiţie şi postmodernitate (Voicu 2006) O opinie radicalist ă , în explicarea influen ţ elor epocii industriale ş i post-industriale ar fi considerarea căsătoriei (Grosu 1999: 120-122) un câmp de luptă în care unitatea compatibilităţilor s-a transformat într-o luptă a incompatibilităţilor datorită heterogenităţii sociale Familia, dintr-un refugiu de afecţiune interpersonală devine un pol de detensionare socială datorită nevoii de compensare a individului împotriva controlului birocratic Ca urmare a creşterii vitezei schimbărilor sociale şi a mentalităţilor generaţiilor familia nu mai este un factor de continuitate ci o arenă de confruntare a indivizilor Egalizarea statusurilor sociale, în speţă afirmarea femeii, căsnicia devine, din perspectiva autorului, o pistă de disputare a întâietăţii Desacralizarea familiei o transformă dintr-un legământ sfânt într-o convenţie pragmatică Liberalizarea sexuală determină satisfacţia intimă să devină un factor de frustrare Procrearea naturală s-a transformat, datorită planificării naşterilor, într-o convenţie subiectivă de sterilitate Creşterea gradului de ocupare transformă familia dintr-un factor de întrajutorare într-o scenă de confruntare a pretenţiilor Preluarea socializării copiilor de către alţi agenţi de socializare (grădiniţe, şcoli, cluburi, mass-media) modifică familia din agentul major al socializării primare într-o incidenţă a efectelor socializării secundare Familia post-modernă îmbrăca, este adevărat, noi chipuri, uneori prefera coabitarea în locul oficializării relaţiei matrimoniale, controlează fertilitatea, se implică în acumularea de bunuri şi în realizarea profesională de ambele părţi, femeia “ ieşind ” din perimetrul gospodăriei, dar în acelaşi timp acordă timp, atenţie, investeşte afectiv în fericirea partenerilor : “apare astfel relaţia pură, o relaţie socială ce a fost iniţiată numai pentru ea însăşi, pentru ceea ce poate obţine fiecare persoană dintr-o asociere susţinută cu cealaltă, şi care se continuă numai în măsura în care amândoi partenerii consideră că le aduce suficiente satisfacţii pentru ca fiecare s-o menţină ”(Giddens 2000: 153-187) Ca atare, deşi opiniile nefondate pe cercetări empirice suferă de girul credibilităţii, schimbarea structurii, formei, funcţionalităţii familiei nu presupune şi degradarea şi decăderea 12 Revista de Administraţie Publică şi Politici Sociale An II, Nr 4(5)/Decembrie 2010 instituţiei familiei Fiecare sistem din istoria omenirii se transformă constant în funcţie de evenimentele şi epocile specifice, începând de la organizarea politică, economică, până la cea culturală, religioasă Atunci apare întrebarea cum ar putea un ansamblu atât de activ, cu rol formator pentru individ-membru al cetăţii, să rămână neschimbat atunci când însăşi cetatea se schimba? Ar fi nerealist să afirmăm că persoana se poate schimba/adapta/evolua numai în rolul de mebru al unei comunităţi dar poate rămâne constant/să păstreze tipare arhetipale în rolul de membru al familiei Influenţele nu sunt numai de la macrosistem (comunitate) la microsistem (familie) ci au curs biunivoc, căci sistemul familial are graniţe permeabile, realizează schimburi constante între sine şi mediu, are tendinţa să îşi păstrează o stare de echilibru în funcţie de condiţiile externe, deci întruneşte funcţiile specifice ale unui sistem Ca argumente ale opiniilor pesimiste privitoare la destrămarea familie, sunt semnalate creşterea numărului divorţurilor, al persoanelor ce preferă coabitarea sau celibatul în detrimentul mariajului, numărul crescut de abuzuri în cadrul familie – agresare, molestare, abuz sexual, formele noi de coabitare, ca de exemplu familia homosexuală etc Dacă, însă, istoria familiei ar fi analizată cu atenţie, s-ar putea observa că agresivitate în familie a fost considerată pentru secole ca ceva normal (exemple ne stau chiar proverbe în genul “bătaia este ruptă din rai”); fenomenul homosexualităţii a existat dintotdeauna, singura diferenţă fiind că în anumite epoci nu a fost accepat social şi legal; familiile nu se destrămau cu atâta rapiditate datorită impunerilor normelor religioase, legale sau economice, dar calitatea vieţii în cuplurile menţinute în felul acesta avea mult de suferit, comparativ cu satisfacţia maritală în cuplul actual Chiar şi în prezent sunt comunităţi care preferă să nu semnaleze forurilor legale fenomenele anomice din cadrul familie (anumite comunităţi rurale sau congregaţii religioase), fapt ce nu garantează lipsa conflictelor, abuzurilor etc Ca şi concluzie a acestei argumentări a diversităţii şi a acceptării noilor forme de convieţuire amintim multitudinea de studii din domeniul antropololgiei (de exemplu cercetările lui Levy- Strauss) (Levy Strauss 1973), etnologiei (ar putea fi date ca exemplu studiile lui I Ghinoiu (Ghinoiu 2001) despre obiceiurile în diverse zone ale folclorului românesc, ce arăta bogăţia credinţelor şi modurilor în care era văzută familia în ruralul tradiţional), psihologiei şi sociologiei Trecerea de la modernitate către postmodernitate (Voicu 2006) este una similară celei de la societăţile tradiţionale la cele moderne Creşterea economică, consecinţă a globalizării şi dezvoltării tehnologice, este însoţită de o punere în discuţie a principiilor organizatorice ale societăţii După cum sugerează Ulrich Beck (Beck 1986), progresul tehnologiei, dincolo de garantarea acumulării şi 13 Andreea Arsene – Adaptabilitatea familiei şi pesonalitate morală în perioada post-modernă securităţii materiale, se dovedeşte a fi un factor generator de noi riscuri, în special de natura ecologică (poluarea) şi fizicochimică (arma nucleară, compoziţia alimentelor etc ) Aceasta schimbă fundamental priorităţile societăţii: „nu mai suntem preocupaţi exclusiv cu a face natura utilă (folositoare), sau cu eliberarea umanităţii din constrângerile tradiţionale, ci şi, în mod esenţial, cu probleme rezultând din dezvoltarea tehnico-economică în sine Modernizarea devine reflexivă; devine propria sa temă” Lupta pentru „pâinea zilnică” îşi pierde din urgenţă, emergând ideea că sursele bogăţiei sunt „poluate” prin efectele colaterale ale creşterii (Beck 1986) Interesul societăţii se îndreaptă tot mai mult spre „managementul politic şi economic al riscurilor tehnologiilor actuale sau viitoare” Eficienţa statului birocratic – ca formă de administrare a bunurilor comune – este chestionată într-un efort de prevenire ale noilor riscuri Pe de altă parte, creşterea nivelului de aspiraţii şi orientarea către nevoi superioare se manifesta prin afirmarea explicită a identităţilor de orice fel, prin realizarea unei diversităţi de stiluri de viaţă şi moduri de consum Lumea postmodernă este o lume pestriţă, cu o varietate de oameni neasemănători interacţionând în viaţa de zi cu zi Relaţiile sociale care se stabilesc sunt departe de normativitatea tradiţionala şi modernă Diversitatea scade predictibilitatea mediului social, diminuând posibilitatea indivizilor de îl controla Incertitudinea axiologică tinde din nou să crească la nivele peste limita admisibilă data de securitatea materială Indiferent de stadiul de dezvoltare, societăţile umane au căutat să rezolve problema controlării riscului Aşa cum sugerează Foucault (Burchell, Gordon, Miller 1991), soluţia generală a fost aceea a normalizării: pe baza experienţelor acumulate, a cunoştinţelor societăţii, colectivităţile dezvolta modalităţi de control şi, prin socializare, inoculează indivizilor valori care le conferă o orientare generală de reuşita în viaţă în condiţiile minimizării riscurilor Este vorba de căi universale de reducere a riscului şi de creştere a certitudinii, orientate explicit spre maximizarea profiturilor (de orice natură ar fi acestea) în condiţiile minimizării pierderilor Aceste strategii general valabile sunt instituţionalizate ca norme fundamentale, implicând valori împărtăşite de întreaga societate, care funcţionează drept principii esenţiale de organizare a colectivităţilor umane Procesul este denumit de Foucault drept normativizare În societatea tradiţională, normativizarea presupunea minimizarea riscurilor prin apelul la definiţii stricte ale societăţilor (în termeni de ierarhii de statusuri înnăscute) şi ale mediului natural (controlat de forţele divine) Modernitatea a adus cu sine cunoaşterea raţională ca mijloc de control al incertitudinilor legate de natură şi de mediul social Postmodernitatea a extins şi a modificat sensul raţionalităţii, pe de o parte prin impunerea unor norme ale toleranţei şi acceptării diferenţelor Scopurile oamenilor sunt astfel redefinite şi diferenţiate Indivizii nu mai sunt reprezentaţi drept standardizaţi, ci 14 Revista de Administraţie Publică şi Politici Sociale An II, Nr 4(5)/Decembrie 2010 dimpotrivă ca extrem de diferiţi, iar acceptarea diferenţelor devine un element cheie pentru menţinerea echilibrului social şi controlul incertitudinii În termenii lui Bourdieu, acest ansamblu de valori definitoriu pentru o societate, ar putea fi denumit habitus generalizat: „habitusul este principiul generator şi unificator care retraduce caracteristicile intrinseci şi relaţionale ale unei poziţii într-un stil de viaţă unitar rezultat dintr-o selecţie de persoane, bunuri, practici” (Bourdieu 1999:15; Bourdieu 1979) Mergând pe această linie, prin habitus generalizat ar putea fi definită acea parte a habitusului comună unei întregi societăţi, care conferă specificitatea ei Habitusul generalizat al societăţilor tradiţionale ar avea ca punct de reper credinţa religioasă şi în caracterul predestinat al oamenilor, manifestându-se în practici de natura ‘tradiţională': respectarea obiceiurilor, evitarea riscurilor şi a experimentării noului etc În societăţile moderne ar fi vorba de credinţa în puterea explanatorie a ştiinţei, în cunoaşterea raţională, în standardizare, practicile fiind cele ale inovării tehnico-stintifice, ale experimentării senzoriale etc Postmodernitatea aduce ca element central al habitusului generalizat reflexivitatea, acceptarea diferenţelor şi preocuparea pentru autoexprimare, găsindu-şi manifestarea în toleranţa şi afirmarea identităţilor şi stilurilor de viaţă Discutând despre raţionalitatea lumii moderne, Foucault notă: „Poate ceea ce este cu adevărat important pentru modernitatea noastră […] nu este atât etatizarea societăţii, cât mai ales mentalitatea guvernării aplicata statului” (Burchell, Gordon, Miller 1991:103) Prin mentalitatea guvernării se înţelege aici capacitatea societăţii de a-şi controla propriul destin şi conştientizarea expresia a acestui fapt Societăţile moderne se auto-guverneaza prin structuri centralizate, înalt specializate, producând bunăstare standardizată pentru întreaga societate Indivizii sunt astfel definiţi încât ceea ce contează sunt în primul rând trăsăturile lor comune Comunităţile sunt la rândul lor reprezentate ca fiind slab diferenţiate Optica postmodernă asupra diferenţelor este fundamental schimbată, iar nevoile şi bunăstare îmbrăca forme distincte pentru grupuri ce împart acelaşi spaţiu geografic, dar mai ales pentru comunităţii teritoriale diferite Noua normativitate, proclamând acceptarea diferenţelor şi toleranţa, a impus regândirea statului ca mod de organizare socială Descentralizarea administrativă a statului şi privatizarea serviciilor publice au înlocuit norma centralistă a statului modern Globalizarea şi transnaţionalizarea au contribuit şi ele la golirea de conţinuturi a statului national 15 Andreea Arsene – Adaptabilitatea familiei şi pesonalitate morală în perioada post-modernă CONCLUZII Schimbarea socială poate fi aşadar privită ca o schimbare continuă a riscurilor generate de mediul natural şi de cel social Din punct de vedere cultural, al valorilor sociale, interesant este modul în care are loc normativizarea, ca principal instrument prin care societăţile pot controla riscul Insecuritatea materială este legată de o respingere netă a tuturor riscurilor sociale: indivizii au un destin clar şi bine precizat, controlat de forţele divine, iar modurile de a face sunt unice Creşterea securităţii materiale permite acceptarea riscurilor şi presupune comportamente active de control a lor, culminând cu asumarea riscului diferenţierii între indivizi şi definirea unei pluralităţi de destine diferite pentru persoane diferite Relaţia dintre securitatea materială şi incertitudinea axiologică este însă una biunivocă: cea dintâi nu poate fi sporită decât prin asumarea riscurilor, prin definirea flexibilă a scopurilor societăţii BIBLIOGRAFIE 1 AMIN, Ash, Post Fordism: A Reader, Blackwell, 1997 2 BANFIELD, E C , Moral Basis of a Backward Society, Free Press, New York, 1992 3 De BEAUVOIR, Simone, Al doilea sex, Ed Univers, Bucureşti, 2006, Vol I-III 4 BECK, Ulrich, Risk Society, Polity Press, 1986 5 BELL, Daniel, The Coming of the Post-Industrial Society: A Venture in Social Forecasting, Heinemann, London, 1974 6 BENDIX, R , Work and Authority in Industry, University of California Press, Berkeley, 1974 7 BOURDIEU, Pierre, Raţiuni practice O teorie a acţiunii, Ed Meridiane, Bucureşti, 1999 8 BOURDIEU, Pierre, La Distinction, Editions du Minuit, Paris, 1979 9 BURCHELL, Graham; Colin GORDON; Peter MILLER, (eds ), The Foucault Effect: Studies in Govermantality: with two lectures by and an interview with Michel Foucault, Harvester Wheatsheaf, London, 1991, pp 87-104 10 COMPTE-SPONVILLE, Andre, Mic tratat al marilor virtuti, Ed Univers, Bucureşti, 1998 11 GHINOIU, Ion, Panteonul romanesc Dictionar, Ed Enciclopedică, Bucuresti, 2001 12 GIDDENS, Anthony, Modernity ans Self-Identity Self and Society in the Late Modern Age, Stanford University Press, Stanford, 1991 13 GIDDENS, Anthony, Sociologie, Ed BIC ALL, Bucuresti, 2000 14 GRIGORAŞ, Ioan, Personalitatea morala, Ed Ştiinţifică şi enciclopedică, Bucureşti, 1982 15 GROSU, Nicolae, Tratat de sociologie Abordare teoretica, Ed Expert, Bucureşti, 1999 16 Revista de Administraţie Publică şi Politici Sociale An II, Nr 4(5)/Decembrie 2010 16 GOLU, Mihai, Bazele psihologiei generale, Ed Universitară, Bucureşti, 2005 17 GUSTI, Dimitrie, Opera, Vol II, , Ed Academiei RSR, Bucuresti, 1969 18 INGLEHART, Ronald, Culture Shift in Advanced Industrial Societies, Princeton University Press, Princeton, 1990 19 JAMESON, Fredric, Postmodernism of The Cultural Logic of Late Capitalism, Duke University Press, Durham, 1991 th 20 KUMAR, Krishan, Modernization&Industrialization, Encyclopedia Britannica, vol 24, 15 Edition, pp 255-266 in Modernity Critical Concepts, vol I: Modernization ed by Malcolm WATERS, Routledge, London and New York, 1999, pp 72-104 21 LASH, Scott; John URRY, The End of Organized Capitalism, Polity Press, Cambridge University Press, Cambridge, 1987 22 LASH, Scott, Sociology of Postmodernism, Routledge, New York and London, 1990 23 LAZARUS, R ; S FOLKMAN, Stress, Apprisial and Coping, Springer, New York, 1984 24 LEVY-STRAUSS, Claude, Antropologie structurala, Ed Politică, Bucuresti, 1973 25 LYOTARD, Jean-François, Condiţia Postmodernă Raport asupra cunoaşterii, Ed Babel, Bucureşti, 1993 26 MORAR, Vasile, Moralitati elementare, Ed Paideia, Bucureşti, 2004 27 NAISBITT, John, Megatrends: Ten New Directions Transforming Our Lives, Grand Central Publishing, 1988 28 VLĂSCEANU, Lazar, Sociologie si modernitate: tranzitii spre modernitatea reflexive, Ed Polirom, Iasi, 2007 29 VOICU, Bogdan, in vol Viaţa socială în România urbană, Ed Polirom, Iaşi, 2006 30 SZTOMPKA, Piotr, The Sociology of Social Change, Blackwell, 1993 31 SZTOMPKA, Piotr, Trust A Sociological Theory, Cambridge Univeristy Press, Cambridge, 1999 17